Sa candida nie
(Ulassa, Bennarzu 2005)

Nde falas de s’aera lenta lenta
Pro ti posare in terra casta e pura
Candu s’aera est calma pro natura
Sensa baer de bentu sa turmenta

Sa zente est curiosa e totu attenta
Mirende custu mantu e biancura
E sa novella noa gioventura
Giogana a boccia ‘e nie e des cuntenta

Sa nie poned sa terra in amore
Purifica s’aera torra sana
Contra pestese e maladias tantas

Benefica a su campu e su laore
Torra bundanziosa ogni funtana
È meighina pro fruttasa e piantasa.